เทศบัญญัติเทศบาลเมืองตะกั่วป่าเทศบัญญัติเทศบาลเมืองตะกั่วป่าเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลเมืองตะกั่วป่าอำเภอตะกั่วป่า จังหวัดพังงาพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลเมืองตะกั่วป่าโดยความเห็นชอบของสภาเทศบาลเมืองตะกั่วป่าและผู้ว่าราชการจังหวัดพังงาจึงตราเทศบัญญัติขึ้นไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลเมืองตะกั่วป่าเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เทศบาลเมืองตะกั่วป่าอำเภอตะกั่วป่า จังหวัดพังงา พ.ศ. ๒๕๕๖ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อได้มีการประกาศใช้บังคับผังเมืองรวมระดับเมืองหรือผังเมืองรวมระดับชุมชนในท้องที่ตามข้อ๓ข้อ ๓ ในเทศบัญญัตินี้(๑) บริเวณที่ ๑ หมายความว่าพื้นที่ในบริเวณ ดังต่อไปนี้(๑.๑) ด้านเหนือ จดแนวเขตเทศบาลเมืองตะกั่วป่าด้านตะวันออก จดถนนราษฎร์บำรุงฟากตะวันตกด้านใต้ จดเส้นตั้งฉากกับถนนราษฎร์บำรุงที่จุดซึ่งห่างจากจุดบรรจบกันของถนนราษฎร์บำรุงกับถนนศรีเมือง(ย่านยาว) ไปทางทิศใต้ตามแนวถนนราษฎร์บำรุง เป็นระยะ ๓๐๐ เมตรด้านตะวันตก จดแนวเขตเทศบาลเมืองตะกั่วป่า(๑.๒) ด้านเหนือ จดถนนท่าเสนาราษฎร์ฟากใต้ด้านตะวันออก จดคลองตะกั่วป่า ฝั่งตะวันออกด้านใต้ จดแนวเขตเทศบาลเมืองตะกั่วป่าศูนย์การศึกษานอกระบบและการศึกษาตามอัธยาศัยอำเภอตะกั่วป่า และห้องสมุดประชาชนและถนนศรีเมือง (ย่านยาว) ฟากเหนือด้านตะวันตก จดถนนราษฎร์บำรุง ฟากตะวันออกและถนนเสนาราษฎร์ ฟากตะวันออก(๑.๓) ด้านเหนือ จดเส้นตั้งฉากกับถนนศรีตะกั่วป่าที่จุดซึ่งอยู่ห่างจากจุดบรรจบกันของถนนศรีตะกั่วป่า กับถนนอุดมธารา ไปทางทิศเหนือตามแนวถนนศรีตะกั่วป่า เป็นระยะ ๑๕๐ เมตรด้านตะวันออก จดถนนหน้าเมือง ฟากตะวันตกด้านใต้ จดถนนศรีตะกั่วป่าฟากตะวันออก และถนนกลั่นแก้ว ฟากเหนือด้านตะวันตก จดถนนกลั่นแก้ว ฟากตะวันออกและถนนเสนานุชิต ฟากตะวันออกทั้งนี้ ยกเว้นบริเวณสวนสาธารณะอุทยานพระนารายณ์ หมวดการทางตะกั่วป่าฝ่ายสาธารณสุข อำเภอตะกั่วป่า สำนักงานเทศบาลเมืองตะกั่วป่าสถานธนานุบาลเทศบาลเมืองตะกั่วป่า สำนักงานทรัพยากรธรณีจังหวัดตะกั่วป่าสำนักงานป่าไม้จังหวัดพังงา ด่านศุลกากรตะกั่วป่า โรงเรียนเทศบาลบ้านเสนารังสรรค์วัดหน้าเมือง โรงเรียนเทศบาลบ้านย่านยาว วัดนิกรวราราม(๒) บริเวณที่ ๒ หมายความว่าพื้นที่ในบริเวณ ดังต่อไปนี้(๒.๑) ด้านเหนือ จดเส้นขนานระยะ๓๐๐ เมตร กับศูนย์กลางถนนเสนาราษฎร์ด้านตะวันออก จดคลองตะกั่วป่า ฝั่งตะวันตกด้านใต้ จดถนนเสนาราษฎร์ฟากเหนือด้านตะวันตก จดถนนราษฎร์บำรุง ฟากตะวันออกและแนวเขตเทศบาลเมืองตะกั่วป่า(๒.๒) ด้านเหนือ จดถนนศรีเมือง(ย่านยาว) ฟากใต้ด้านตะวันออก จดศูนย์การศึกษานอกโรงเรียนจังหวัดพังงา(อ.ตะกั่วป่า) และห้องสมุดประชาชน และแนวเขตเทศบาลเมืองตะกั่วป่าด้านใต้ จดถนนสวนสุขฟากเหนือด้านตะวันตก จดถนนราษฎร์บำรุง ฟากตะวันออก(๒.๓) ด้านเหนือ จดเส้นตั้งฉากกับถนนราษฎร์บำรุงที่จุดซึ่งห่างจากถนนราษฎร์บำรุง บรรจบกับถนนพลับพลาไปทางทิศตะวันตกเฉียงเหนือตามแนวถนนราษฎร์บำรุง เป็นระยะ ๒๐๐ เมตรด้านตะวันออก จดเส้นขนานระยะ ๑๐๐ เมตรกับศูนย์กลางถนนราษฎร์บำรุง และเส้นขนานระยะ ๑๐๐ เมตร กับศูนย์กลางถนนศรีตะกั่วป่าด้านใต้ จดเส้นตั้งฉากกับถนนศรีตะกั่วป่าที่จุดซึ่งห่างจากถนนศรีตะกั่วป่าบรรจบกับถนนอุดมธารา ไปทางทิศเหนือตามแนวถนนศรีตะกั่วป่าเป็นระยะ ๑๕๐ เมตรถนนศรีตะกั่วป่า ฟากตะวันตก และถนนอุดมธารา ฟากเหนือ และถนนคีรีเขต ๑ ฟากเหนือด้านตะวันตก จดแนวเขตเทศบาลเมืองตะกั่วป่า(๒.๔) ด้านเหนือ จดถนนอุดมธาราฟากใต้ ถนนกลั่นแก้ว ฟากตะวันตก ถนนกลั่นแก้ว ฟากใต้ ทางหลวงแผ่นดินหมายเลข ๔๐๓๒ฟากตะวันตก ถนนหน้าเมือง ฟากใต้ด้านใต้ จดคลองปิฝั่งเหนือด้านตะวันตก จดถนนคีรีเขต ๒ ฟากตะวันตกทั้งนี้ ยกเว้นบริเวณศาลจังหวัดตะกั่วป่า ที่ทำการอัยการจังหวัดประจำศาลจังหวัดตะกั่วป่า ที่ว่าการอำเภอตะกั่วป่า สำนักงานที่ดินจังหวัดพังงาสาขาอำเภอตะกั่วป่า สถานีตำรวจภูธรตะกั่วป่าศูนย์การศึกษานอกระบบและการศึกษาตามอัธยาศัยอำเภอตะกั่วป่า และห้องสมุดประชาชนสถานีตำรวจภูธรตำบลตลาดใหญ่ วัดเสนานุชรังสรรค์(๓) บริเวณที่ ๓ หมายความว่าพื้นที่ในบริเวณ ดังต่อไปนี้(๓.๑) ด้านเหนือ จดแนวเขตเทศบาลเมืองตะกั่วป่าด้านเหนือด้านตะวันออก จดคลองตะกั่วป่า ฝั่งตะวันตกด้านใต้ จดเส้นขนานระยะ๓๐๐ เมตร กับศูนย์กลางถนนเสนาราษฎร์ด้านตะวันตก จดแนวเขตเทศบาลเมืองตะกั่วป่าด้านตะวันตก(๓.๒) ด้านเหนือ จดเส้นตั้งฉากกับถนนราษฎร์บำรุงที่จุดซึ่งอยู่ห่างจากจุดบรรจบกับถนนราษฎร์บำรุงกับถนนศรีเมือง(ย่านยาว) ไปทางทิศใต้ตามแนวถนนราษฎร์บำรุง เป็นระยะ ๓๐๐ เมตร และถนนสวนสุข ฟากใต้ด้านตะวันออก จดแนวเขตเทศบาลเมืองตะกั่วป่าด้านตะวันออกด้านใต้ จดแนวเส้นขนานระยะ๕๐๐ เมตร กับศูนย์กลางถนนสวนสุข และแนวเส้นขนานระยะ ๒๐๐ เมตรกับศูนย์กลางถนนซอยประชาอุทิศด้านตะวันตก จดแนวเขตเทศบาลเมืองตะกั่วป่าด้านตะวันตก(๓.๓) ด้านเหนือ จดเส้นตั้งฉากกับถนนราษฎร์บำรุงที่จุดซึ่งอยู่ห่างจากถนนราษฎร์บำรุงบรรจบกับถนนพลับพลาไปทางทิศเหนือตามแนวถนนราษฎร์บำรุงเป็นระยะ ๘๐๐ เมตรด้านตะวันออก จดแนวเขตเทศบาลเมืองตะกั่วป่าด้านตะวันออกด้านใต้ จดถนนหน้าเมืองฟากตะวันออก ถนนอุดมธารา ฟากเหนือ เส้นตั้งฉากกับถนนศรีตะกั่วป่าที่จุดซึ่งอยู่ห่างจากจุดบรรจบกันของถนนศรีตะกั่วป่ากับถนนอุดมธาราไปทางทิศเหนือตามแนวถนนศรีตะกั่วป่าเป็นระยะ๑๕๐ เมตร เส้นขนานระยะ ๑๐๐ เมตร กับศูนย์กลางถนนศรีตะกั่วป่า เส้นขนานระยะ ๑๐๐เมตร กับศูนย์กลางถนนราษฎร์บำรุงและเส้นตั้งฉากกับถนนราษฎร์บำรุงที่จุดซึ่งห่างจากถนนราษฎร์บำรุงบรรจบกับถนนพลับพลาไปทางทิศตะวันตกเฉียงเหนือ ตามแนวถนนราษฎร์บำรุงเป็นระยะ ๒๐๐เมตรด้านตะวันตก จดแนวเขตเทศบาลเมืองตะกั่วป่าด้านตะวันตกทั้งนี้ ยกเว้นบริเวณที่ ๑ บริเวณที่ ๒โรงเรียนเทศบาลบ้านศรีตะกั่วป่า และสวนสาธารณะทุ่งพระโพธิ์(๔) บริเวณที่ ๔ หมายความว่าพื้นที่ในบริเวณ ดังต่อไปนี้(๔.๑) ด้านเหนือ จดแนวเส้นขนานระยะ๕๐๐ เมตร กับศูนย์กลางถนนสวนสุข และเส้นขนานระยะ ๒๐๐ เมตรกับศูนย์กลางถนนซอยประชาอุทิศด้านตะวันออก จดแนวเขตเทศบาลเมืองตะกั่วป่าด้านตะวันออกด้านใต้ จดเส้นตั้งฉากกับถนนราษฎร์บำรุงที่จุดซึ่งอยู่ห่างจากถนนราษฎร์บำรุงบรรจบถนนพลับพลาไปทางทิศเหนือตามแนวถนนราษฎร์บำรุง เป็นระยะ ๘๐๐ เมตรด้านตะวันตก จดแนวเขตเทศบาลเมืองตะกั่วป่าด้านตะวันตก(๔.๒) ด้านเหนือ จดถนนคีรีเขต๑ ฟากใต้ด้านตะวันออก จดถนนอุดมธารา ฟากเหนือ ถนนคีรีเขต ๒ฟากตะวันตกด้านใต้ จดแนวเขตเทศบาลเมืองตะกั่วป่าด้านใต้ด้านตะวันตก จดแนวเขตเทศบาลเมืองตะกั่วป่าด้านตะวันตกทั้งนี้ ยกเว้นบริเวณวัดคีรีเขต วัดบางมรา สถานีไฟฟ้าย่อยตะกั่วป่าการไฟฟ้าฝ่ายผลิตแห่งประเทศไทย โรงฆ่าสัตว์เทศบาลเมืองตะกั่วป่าสำนักงานประปาตะกั่วป่า ชุมสายโทรศัพท์ตะกั่วป่าและสนามกีฬาเทศบาลเมืองตะกั่วป่าทั้งนี้ ตามแผนที่ท้ายเทศบัญญัติ นี้ข้อ ๔ให้กำหนดพื้นที่ในท้องที่เทศบาลเมืองตะกั่วป่าภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภท เว้นแต่โรงงงานที่ประกอบกิจการโดยไม่ก่อให้เกิดเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)อาคารเก็บสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) อาคารเก็บเชื้อเพลิงเพื่อการขายส่ง(๔) อาคารเก็บวัตถุระเบิดตามกฎหมายว่าด้วยวัตถุอันตราย(๕) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๖) อาคารเลี้ยงม้า โค กระบือ สุกร แพะ แกะ ห่าน เป็ด ไก่ จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๗) ไซโลเก็บผลิตผลทางการเกษตร(๘) สุสานและฌาปนสถานตามกฎหมายว่าด้วยสุสานและฌาปนสถาน(๙) โรงกำจัดขยะมูลฝอย(๑๐) โรงซื้อขายหรือเก็บเศษวัสดุ(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงงานที่ประกอบกิจการโดยไม่ก่อให้เกิดเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)อาคารเก็บสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) อาคารเก็บเชื้อเพลิงเพื่อการขายส่ง(๔) อาคารเก็บวัตถุระเบิดตามกฎหมายว่าด้วยวัตถุอันตราย(๕) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๖) อาคารเลี้ยงม้า โค กระบือ สุกร แพะ แกะ ห่าน เป็ด ไก่ จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่า เพื่อการค้า(๗) โรงกำจัดขยะมูลฝอย(ค) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทเว้นแต่โรงงานที่ประกอบกิจการโดยไม่ก่อให้เกิดเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)อาคารเก็บสินค้าที่ประกอบกิจการเกี่ยวกับสารเคมีเพื่อการขายส่งหรือการผลิต(๓) อาคารเก็บเชื้อเพลิงเพื่อการขายส่ง(๔) อาคารเก็บวัตถุระเบิดตามกฎหมายว่าด้วยวัตถุอันตราย(๕) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง แต่ไม่หมายความถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๖) โรงกำจัดขยะมูลฝอย(ง) ภายในบริเวณที่ ๔ ห้ามบุคคลใดก่อสร้างอาคาร ดังต่อไปนี้(๑) อาคารพักอาศัยที่ดำเนินการตามกฎหมายว่าด้วยการจัดสรรที่ดิน(๒) อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๓) อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๔) โรงงานทุกประเภทเว้นแต่โรงงงานที่ประกอบกิจการโดยไม่ก่อให้เกิดเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติข้อ ๕ภายในบริเวณพื้นที่ที่กำหนดตามข้อ ๔ ห้ามบุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๔ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๘ให้นายกเทศมนตรีเมืองตะกั่วป่ารักษาการตามเทศบัญญัตินี้ประกาศณ วันที่ ๑๖ มกราคม พ.ศ. ๒๕๕๖ชัยณรงค์ มหาแร่นายกเทศมนตรีเมืองตะกั่วป่า[เอกสารแนบท้าย]๑.แผนที่ท้ายเทศบัญญัติเทศบาลเมืองตะกั่วป่า เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เทศบาลเมืองตะกั่วป่าอำเภอตะกั่วป่า จังหวัดพังงา พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๔ เมษายน ๒๕๕๖โชติกานต์/ผู้ตรวจ๒๐ พฤษภาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๔๙ ง/หน้า ๗๙/๑๙ เมษายน ๒๕๕๖